་ལས་ལངས་ཏེ། ཡཾ་ལས་རླུང་གི་དཀྱིལ་འཁོར་སྔོ་སྐྱ་གཞུའི་དབྱིབས་ཅན་བ་དན་
གྱིས་མཚན་པ། དེའི་སྟེང་དུ་རཾ་ལས་མེའི་དཀྱིལ་འཁོར་དམར་བོ་གྲུ་གསུམ་པ་འབར་བས་མཚན་
པ། དེའི་སྟེང་དུ་བཾ་ལས་ཆུའི་དཀྱིལ་འཁོར་དཀར་བོ་ཟླུམ་པོ་བུམ་པས་མཚན་པ། དེའི་སྟེང་དུ་
ལཾ་ལས་སའི་དཀྱིལ་འཁོར་སེར་བོ་གྲུ་བཞི་བ་རྡོ་རྗེའི་མཚན་པ། དེའི་སྟེང་དུ་སུཾ་རི་རབ་གྲུ་བཞི་
བ་རིན་པོ་ཆེ་སྣ་བཞིའི་རང་བཞིན་བཅོ་བརྒྱད་ཀྱིས་མཛེས་པ། དེའི་སྟེང་དུ་པཾ་ལས་སྣ་ཚོགས་
པདྨའི་དབུས་སུ་ཧཱུཾ་ལས་བྱུང་བའི་སྣ་ཚོགས་རྡོ་རྗེ་དེ་ལས་འོད་འཕྲོས་པས་རྡོ་རྗེའི་ར་གུར། དེའི་
ནང་དུ་བྷཾ་ལས་གཞལ་ཡས་ཁང་སྔར་དང་འདྲ་བ། དེའི་དབུས་སུ་སྣ་ཚོགས་པདྨ་འདབ་མ་བརྒྱད་
པ། དེའི་ལྟེ་བར་ཧཱུཾ་ལས་བྱུང་བའི་སྣ་ཚོགས་རྡོ་རྗེ་ལས་སྐྱེས་པའི་དབྱུག་ཏོ་དཀར་བོ་རྡོ་རྗེའི་རྭ་
རྩེར་མི་མགོས་མཚན་པ། དེའི་དབུས་སུ་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་ཡིག་དམར་བོ་
མཚུངས་པ་མེད་པ། དེ་ལས་འོད་འཕྲོས་འཕགས་པའི་ཚོགས་ཐམས་ཅད་མཆོད། སེམས་ཅན་
ཐམས་ཅད་གཤིན་རྗེ་གཤེད་དུ་བྱས། ཚུར་འདུས་ཡོངས་སུ་གྱུར་པ་ལས། རང་ཉིད་གཤེད་དམར་
308

། །གཤེད་དམར་ལྷ་ལྔའི་མངོན་རྟོགས་རྒྱས་འབྲིང་བསྡུས་གསུམ་སོགས་བཞུགས་སོ། །
ལྷ་ལྔར་ཅིག་ཅར་གྲུབ་པར་གྱུར་ཏེ།
གཙོ་འཁོར་རྣམས་ཀྱི་ཞལ་ཕྱག་ལ་སོགས་པ་དང་། བུམ་པ་
བསྐྱེད་པ་ནི་སྔར་དང་འདྲའོ། །དེ་ནས་རང་གི་སྙིང་གར་རང་དང་འདྲ་བའི་ཡེ་ཤེས་སེམས་དཔའ་
ཚོན་གང་ཙམ་པ་གཅིག་བསྒོམས་ཏེ། དེའི་ཐུགས་ཀར་པད་ཉིའི་སྟེང་དུ། ཧཱུཾ་ལས་བྱུང་བའི་
དབྱུག་ཏོ་དཀར་བོ་རྡོ་རྗེའི་རྭ་རྩེར་མི་མགོས་མཚན་པ། དེའི་དབུས་སུ་ཉི་མའི་དཀྱིལ་འཁོར་
གྱི་སྟེང་དུ་ཏིང་ངེ་འཛིན་སེམས་དཔའ་ཧཱུཾ་ཡིག་དམར་བོ་མཚུངས་པ་མེད་པ་གྲུབ་པར་གྱུར་རོ། །
དེའི་རྗེས་སུ་སྔར་ལྟར་མཁའ་གསང་བྱིན་གྱིས་བརླབས་ཏེ། སྙོམས་འཇུག་བྱས་པས་ལྷན་ཅིག་
སྐྱེས་པའི་དགའ་བ་ཐོབ་ནས། ཡུམ་གྱི་ལྟེ་འོག་ཏུ་པདྨ་དམར་བོ་འདབ་བརྒྱད་པའི་ལྟེ་བར་ཧྲི་
ཡིག་དམར་བོ་འོད་གསལ་བ་རྩེ་མོར་བྱང་སེམས་ཀྱི་རང་བཞིན་ཨ་ཤད་དཀར་བོ་གྱེན་དུ་འགྲེང་
བ་འགྲུབ་པར་གྱུར། དེ་ནས་སྔར་བཤད་པ་ལྟར་དབང་བསྐུར་ཞིང་རིགས་བདག་གིས་རྒྱས་
བཏབ་སྟེ། སླར་ཡང་ཏིང་ངེ་འཛིན་སེམས་པའི་འོད་ཟེར་གྱིས། གཤིན་རྗེ་གཤེད་ལྷ་ལྔའི་དཀྱིལ་
འཁོར་སྤྱན་དྲངས། མཆོད་པ་རྣམ་ལྔས་མཆོད། ཛཿཧཱུཾ་བཾ་ཧོཿཞེས་པས་དགུག་པ་དང་། གཞུག་
པ་དང་། བཅིང་བ་དང་། དབང་དུ་བྱས་པར་གྱུར། དེ་ནས་སྔར་བཤད་པ་ལྟར་སྐྱེད་པ་དང་།
རྫོགས་པའི་རིམ་པ་ཡུན་རིང་བར་བསྒོམས་ཏེ། བཟླས་པ་དང་། མཆོད་བསྟོད་ཀྱང་སྔར་བཤད་
པ་ལྟར་བྱས་ནས། གཏོར་མ་བསང་སྦྱངས་བྱས་ཏེ། ཡཾ་ལས་རླུང་གི་དཀྱིལ་འཁོར། རཾ་ལས་མེའི་
དཀྱིལ་འཁོར། མི་མགོའི་སྒྱེད་པུའི་སྟེང་དུ། ཨཿལས་ཡེ་ཤེས་ཀྱི་ཀ་བ་ལ་ཡངས་པར། ཤ་དང་
ཆང་ལ་སོགས་པའི་དམ་ཚིག་གི་རྫས་རྣམས་མེས་བསྐོལ་བར་གྱུར་ཏེ། ལག་པ་གཡས་
གཡོན་དང་གཉིས་ཀ་བསྟན་ནས། རིམ་པ་ལྟར་ཨོཾ་ཨཱཿཧཱུྃ་ཞེས་པས་སྦྱང་བ་དང་རྟོགས་པ་དང་
སྤར་བར་བྱས་ལ་བྱ་ཁྱུང་གི་ཕྱག་རྒྱ་བཅས་ཏེ་ཧོ་ཞེས་པས་འབར་བར་གྱུར། དེ་ནས་སྙིང་གའི་ཧཱུཾ་
ལས་འོད་འཕྲོས། ༀ་ཧྲཱིཿདྷཱིཿཝི་ཀྲྀ་ཏཱ་ན་ན་ཧཱུཾ་ཧཱུཾ་ཕཊ་ཕཊ། ཨོཾ་ཨིནྡྲ་དི་པ་ས་པ་རི་ཝཱ་ར་ཨ་ཀརྵ་
309

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཡ་ཛཿསྭཱ་ཧཱ། ཞེས་པས་སྣོད་ཀྱི་ཕྱོགས་སུ་གཡས་སྐོར་གྱིས། ཤར་དུ་དབང་བོ་ས་སྲུང་པ་ཞོན་པ།
ལྷོར་གཤིན་རྗེ་མ་ཧེ་ལ་ཞོན་པ། ནུབ་ཏུ་ཆུ་ལྷ་ཆུ་སྲིན་ལ་ཞོན་པ། བྱང་དུ་ལུས་ངན་གཏེར་ལ་གནས་
པ། བྱང་ཤར་དུ་དབང་ལྡན་ཁྱུ་མཆོག་ལ་གནས་པ། ཤར་ལྷོར་མེ་ལྷ་ར་སྐྱེས་ལ་ཞོན་པ། ལྷོ་ནུབ་
ཏུ་སྲིན་པོ་རོ་ལངས་ལ་ཞོན་པ། ནུབ་བྱང་དུ་རླུང་ལྷ་རི་དྭགས་ལ་ཞོན་པ། དབུས་སུ་ཚངས་པ།
མདུན་དུ་ཉི་མ། རྒྱབ་ཏུ་ཟླ་བ། གཡས་སུ་ནོར་འཛིན་མ། གཡོན་དུ་ཐགས་བཟང་རིས་རྣམས་རྡོ་
རྗེ་ལ་སོགས་པ་རྣམས་པ། གཞན་ཡང་སྲིད་པ་གསུམ་ན་གནས་པའི་འབྱུང་བོའི་ཚོགས་ཐམས་
ཅད་ཀྱིས་བསྐོར་བར་གྱུར། སྭ་བྷ་ཝས་སྟོང་བར་བལྟས་ཏེ། སྟོང་བའི་ངང་ལས་སྐད་ཅིག་གིས་
གཤིན་རྗེ་གཤེད་དམར་བོའི་སྐུར་གྱུར། དེ་ནས་རྡོ་རྗེ་ཐལ་མོ་བདུད་རྩི་ཕུལ་ཏེ། ཨོཾ་ཨིནྡ་ཡ་
ཧྲཱིཿཡ་མཱ་ཡཤྱ། བ་རུ་ཎ་ཡ་བི། ཀུ་པེ་ར་ཡ་ཀྲྀ། ཨི་ཤོ་ན་ཡ་ཏ། ཨགྣི་ཡེ་ཨ། ནེ་རི་ཡེ་ན། བཱ་ཡ་
བེ་ན། ཙནྡྲ་ཡ་ཧཱུཾ། ཨ་ཡ་ཧཱུཾ། པྲ་ཧྨ་ཎེ་ཕཊ། ཤུད་དྷ་ཡེ་ཕཊ། བཻ་ཡ་ཙི་ཏྲི་ནི་སྭཱ། སརྦ་བྷུ་ཏེ་བྷྱཿ་ཧྭ་
ཧཱ་ཧཱ་ཧཱི་ཧི་ཧི་ཧཱུྃ་ཧཱུྃ་ཧཱུྃ། ཕེ་ཕེ་ཕེ་སྭཱ་ཧཱ། ཞེས་པ་ལན་གསུམ་ལ་སོགས་པས་དབུལ་ཞིང་། མཆོད་
བསྟོད་དང་འཕྲིན་ལས་གཞོལ་བ་ལ་སོགས་པ་ནི་སྔར་དང་འདྲའོ། །
འདིར་ཐོད་པའི་ས་བོན་ཧཱུཾ་དང་། བྱིན་རླབས་ཀྱི་ཚེ་ཧཱུཾ་དང་ཧོ་གཉིས་རྒྱ་གཞུང་ལས་
འགྱུར་འཁྲུགས་པར་མཐོང་ངོ་། །རྣལ་འབྱོར་གྱི་རིམ་པ་འདིས་འཕྲུལ་འཁོར་ལ་སོགས་པའི་ལས་
ཐམས་ཅད་འགྲུབ་པ་ཡིན་ནོ། །འོན་ཀྱང་ཞི་བ་ལ་ཁ་དོག་དཀར་བོ་ལ་སོགས་པར་བསྒོམ་པར་
བྱའོ། །མངོན་པར་རྫོགས་པ་འདི་ནི་རྣལ་འབྱོར་གྱི་དབང་ཕྱུག་བིར་ཝ་བའི་ལུགས་ལ་ཇི་ལྟར་བྱ་
བའི་ངེས་པ་སྟེ། འདི་ཡང་རེ་བརྙེ་ལ་སོགས་པ་ནས་བརྒྱུད་པའོ། །ཡང་རེ་ཞིག་རྣལ་འབྱོར་པས་
སྟན་བདེ་བ་ལ་འདུག་སྟེ། བདུད་རྩི་མྱངས་ནས་དཔྲལ་བར་འཁོར་ལོ་དཀར་བོ་དང་ཟླ་བ་ལ་ཨོཾ།
མགྲིན་པར་པདྨ་དམར་བོ་དང་ཉི་མ་ལ་ཨཿསྙིང་གར་པདྨ་སྔོན་པོ་དང་ཉི་མ་ལ་ཧཱུཾ། ཞེས་པས་
310

༅། །གཤེད་དམར་ལྷ་ལྔའི་མངོན་རྟོགས་རྒྱས་འབྲིང་བསྡུས་གསུམ་སོགས་བཞུགས་སོ། །
ང་འཐོབ་པར་བྱ་སྙམ་དུ་
བདག་སྲུང་། ལག་པ་གཡོན་པ་གདན་ལ་རེག་ཅིང་། ཨོཾ་ཨཿབཛྲ་ཨ་ས་ནེ་ཧཱུཾ། ཞེས་པས་གདན་
བསྲུངས་ཏེ། ཚད་མེད་བཞི་བསྒོམས་ནས། སྐྱབས་སུ་འགྲོ་བ་དང་སེམས་བསྐྱེད་པ་བཅོས་མ་
མ་ཡིན་པ་བྱས་ཏེ། སྔར་ལྟར་ཚོགས་བསགས་ཀྱི་རྣལ་འབྱོར་བྱས་ནས། དངོས་པོ་མེད་ལ་སྒོམ་པ་
མེད། །བསྒོམ་པར་བྱ་བ་སྒོམ་པ་མིན། །དེ་ལྟར་དངོས་པོ་དངོས་མེད་པས། །སྒོམ་པ་དམིགས་
སུ་མེད་པའོ། །ཞེས་པའི་དོན་བསམ་སྟེ། རང་གི་སྙིང་གའི་ཧཱུཾ་གི་འོད་ཟེར་གྱིས་ལུས་ག་པུར་
བསྲེག་པ་བཞིན་དུ་ཞུ་སྟེ་པདྨ་ལ་ཐིམ། དེ་ཉི་མ་ལ། དེ་ཨུ་ཡིག་ལ། དེ་ཧ་ཡིག་ལ། དེ་ཟླ་ཚེས་ལ།
དེ་ཐིག་ལེ་ལ། དེ་ནཱ་ད་ལ། དེ་ཡང་བུད་ཤིང་ཟད་པའི་མེ་བཞིན་ནམ་མཁའ་ལ་ཐིམ་སྟེ། ཅུང་
ཟད་བསྒོམ་པར་མི་བྱ་བ་ལ་རེ་ཞིག་གནས་ནས། ཨོཾ་ཤཱ་ནྱ་ཏྭ་ཛྙ་ན་བཛྲ་སྭ་བྷ་ཝ་ཨདྨ་ཀོ྅ཧཾ།
ཞེས་པས་བསྟན་པར་བྱ། དེ་ནས་བདག་ཉིད་དྭངས་ཤིང་ཐོགས་པ་མེད་པའི་ལྷ་སྐུ་མདོག་དཀར་
བོ་ཞལ་གཅིག་ཕྱག་གཉིས་པར་གྱུར་ཏེ། གཤིན་རྗེ་གཤེད་ཀྱི་གོ་འཕང་འཐོབ་པ༴
བསམ་ཞིང་། དེའི་ཚེ་མདུན་དུ་ཨཾ་ཡིག་ལས་བྱུང་བའི་པད་ཉིའི་སྟེང་དུ་གནས་པའི་སྣ་ཚོགས་རྡོ་
རྗེ། དེ་ཐམས་ཅད་ཡོངས་སུ་གྱུ
ཡོངས་སུ་གྱུར་པ་ལས་རྡོ་རྗེའི་ར་གུར། དེའི་ནང་དུ་པཾ་ལས་པད་ཟླའི་སྟེང་དུ་
གནས་པའི་སཾ་ཡིག་ལས་ཆོས་འབྱུང་གྲུ་གསུམ་ཤིན་ཏུ་དབུས་སུ་སྣ་ཚོགས་པདྨ་དང་། རྡོ་རྗེའི་
ལྟེ་བར་སྔར་བཞིན་འབྱུང་བའི་རིམ་རྩེག་རི་རབ་དང་བཅས་པ། དེའི་སྟེང་དུ་བྷཾ་སེར་བོ། དེ་
ཐམས་ཅད་ཡོངས་སུ་གྱུར་པ་ལས་གཞལ་ཡས་ཁང་སྔར་དང་འདྲ་བ། དེའི་དབུས་སུ་པཾ་ལས་
བྱུང་བའི་སྣ་ཚོགས་པདྨའི་ལྟེ་བར། ཨ་ལས་ཟླ་བའི་དཀྱིལ་འཁོར་མེ་ལོང་ཡེ་ཤེས། ཨཿལ་ཉི་
མའི་དཀྱིལ་འཁོར་མཉམ་པ་ཉིད་ཀྱི་ཡེ་ཤེས། དེའི་སྟེང་དུ་་ཧཱུཾ་དམར་བོ་ལས་དབྱུག་པ་དཀར་བོ།
ཉི་མ་ལ་གནས་པའི་ཧཱྃ་གིས་མཚན་པ། སོ་སོར་རྟོག་པའི་ཡེ་ཤེས། དེ་ལ་སྐད་ཅིག་གིས་བདག་
ཉིད་སྐར་མདའ་འཕོ་བ་ལྟར་གཞུག་པར་བྱ་བ་གྲུབ་པའི་ཡེ་ཤེས། དེ་ཐམས་ཅད་གཅིག་ཏུ་འདྲེས་
311

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པས་ཤིན་ཏུ་རྣམ་པར་དག་པ་ཆོས་ཀྱི་དབྱིངས་ཀྱི་ཡེ་ཤེས་ཏེ། དེ་དག་ནི་རྣལ་འབྱོར་རོ། །དེ་ནས་
དབྱུག་པ་ཞུ་བ་དངུལ་ཆུ་དམར་བོའི་རྣམ་པ་ཉི་མའི་སྟེང་དུ་ཁུ་བའི་གཟུགས་སུ་གྱུར་པ་ལས་
སྐད་ཅིག་གི་ཙར་ཙི་ལ་སོགས་པའི་ལྷ་མོ་བཞི་སྤྲོས་ཏེ། ཕྱོགས་བཞིར་གནས་ནས་ཙར་ཙི་ཀས། །
རྗེ་བཙུན་ཐུགས་རྗེའི་ཁྲོ་བོའི་ཉིད་བཞེངས་ཤིག །ས་གསུམ་མཐའ་དག་རྨོངས་པ་གསལ་བར་
མཛོད། །ཕག་མོས། ཇོ་བོ་བདུད་བཞི་བོ་འདི་ལས་རྒྱལ་བ། སེམས་ནི་གཡེང་བོ་རྗེ་བཙུན་ཉིད་
བཞེངས་ཤིག །དབྱངས་ཅན་མས། འཇིག་རྟེན་འགྲོན་གཉེར་སྟོང་ཉིད་བཞུགས་སམ་ཅི། །རྗེ་
བཙུན་འཇིག་རྟེན་བསོད་ནམས་ཉིད་བཞེངས་ཤིག གོ་གོ་རིས། བྱང་ཆུབ་རང་ནི་འཇིག་རྟེན་
འགྲོན་གཉེར་ནས། །ཁྱོད་ནི་སྟོང་ཉིད་སེམས་ཤིང་ཅི་ལ་བཞུགས། །ཞེས་གླུས་བསྐུལ་ནས། ལྷ་
མོ་དེ་རྣམས་ཁུ་བ་དེ་ལ་ཐིམ་པས་སྐད་ཅིག་གིས་གཤིན་རྗེ་གཤེད་དམར་བོ་སྔར་དང་འདྲ་བར་
གྱུར་ཏེ། ཨོཾ་དྷརྨ་དྷ་དུ་བཛྲ་སྭ་བྷ་ཝ་ཨདྨ་ཀོ྅ཧཾ། ཞེས་པས་རྗེས་སུ་རྣལ་འབྱོར་རོ། །དེ་ནས་
བཅོམ་ལྡན་འདས་མའི་ཐུགས་རྗེས་སུ་ཆགས་པར་བྱས་ལ། པདྨ་དང་རྡོ་རྗེ་གཡོ་བར་གནས་ཏེ་
ལས་སེམས་གཏད་དེ། ཧཱུཾ་ལས་རྡོ་རྗེ་དམར་བོ་རྩེ་གཅིག་པ་བུ་གར་ཨོཾ་གྱིས་མཚན་པ་དང་། ཨ་
ལས་པདྨ་དམར་བོ་འདབ་མ་བརྒྱད་པའམ། གསུམ་པ་ཁ་ཕྱེ་བ། ལྕེ་ལ་ཨས་མཚན་པ་རབ་ཏུ་
སྦྱར་ཏེ། བདེ་བ་ཆེན་པོ་ལ་སྙོམས་པར་ཞུགས་པར་གྱུར། ཨོཾ་སརྦ་ཏ་ཐཱ་ག་ཏ་ཨ་ནུ་ར་ག་ན་བཛྲ་
སྭ་བྷ་ཝ་ཨདྨ་ཀོ྅ཧཾ། ལྷ་མོའི་པདྨར་དུས་མཉམ་དུ་ཁམས་དཀར་དམར་གཉིས་འདྲེས་ཏེ། དེ་
ཡོངས་སུ་གྱུར་པ་ལས་གཏི་མུག་གཤིན་རྗེ་གཤེད་ལ་སོགས་པར་གྱུར་ནས། ལྷ་མོའི་པདྨ་ནས་
རིམ་བཞིན་ཕྱུང་སྟེ། ཤར་ལ་སོགས་པར་གནས་པར་གྱུར་དེ་ནས་སྔར་ལྟར་ཤིན་ཏུ་རྣལ་འབྱོར་གྱི་
གཙོ་བོ་ཡེ་ཤེས་ལ་དགུག་གཞུག་དང་། དེ་ནས་དབང་བསྐུར་བ་བྱས་ཏེ། གཙོ་བོ་ལ་རྡོ་རྗེ་སེམས་
དཔའ་དང་། འཁོར་ལ་གཙོ་བོ་ཉིད་ཀྱིས་དབུ་བརྒྱན། དེ་ནས་སྔར་ལྟར་མཆོད་བསྟོད་བྱས་ཏེ།
312

།གཤེད་དམར་ལྷ་ལྔའི་མངོན་རྟོགས་རྒྱས་འབྲིང་བསྡུས་གསུམ་སོགས་བཞུ
།
ཡཾ་ལས་རླུང་། རཾ་ལས་མེ། ཨོཾ་ལས་སྐྱེད་པུ། ཨ་ལས་ཐོད་པ་ཡངས་པ། དེའི་ནང་དུ་ཤ་ལྔ་དང་
བདུད་རྩི་ལྔ་ལ་སོགས་པ་རྡོ་རྗེའི་དབྱུག་པས་དཀྲུགས་ཤིང་། རོ་སྨིན་པ་རྒྱ་སྐྱེགས་ཀྱི་བཅུད་ལྟ་
བུར་གྱུར་པ་ཨོཾ་ཨཱཿཧཱུྃ་གསུམ་གྱིས་གསོལ་བར་གྱུར་ནས། ཧཱུཾ་ལས་བྱུང་བའི་ལྗགས་རྡོ་རྗེའི་སྦུ་གུ་
ཅན་གྱིས་གསོལ་ཞིང་། རང་གི་ཞལ་ནས་ལྷ་མོ་ལ་སྦྱིན་པར་བྱའོ། །
དེ་ནས་སྔར་ལྟར་བཟླས་པ་བྱས་ཏེ། མཐར་རང་གི་ལུས་ཀྱི་འོད་ཟེར་གྱིས་སེམས་ཅན་
ཐམས་ཅད་གཤེད་དམར་དུ་བྱས་ནས་རང་ཉིད་ལ་བཅུགས་ལ། གཤིན་རྗེ་གཤེད་དམར་ལྷན་
སྐྱེས་ཀྱི་ང་རྒྱལ་གྱིས་གནས་པར་བྱས་ཏེ། རྣལ་འབྱོར་ཆེན་པོའོ། །དེ་ནས་རྣམ་དག་བསྒོམས་
པར་བྱས་ཏེ། སྲུང་བ་བགེགས་རྣམས་ཞི་བའི་ཕྱིར། །སྨོན་ལམ་འབྲས་བུ་རྙེད་པའི་ཕྱིར། །མཆོད་
པ་བསོད་ནམས་འཕེལ་བའི་ཕྱིར། །སྟོང་ཉིད་ལྟ་ངན་གཞོམ་པའི་ཕྱིར། །དཀྱིལ་འཁོར་ཞིང་ནི་
དག་བྱའི་ཕྱིར། །གྲུ་བཞི་བདེན་བཞི་དག་པའི་ཕྱིར། །སྒོ་བཞི་བདུད་བཞི་བཟློག་པའི་ཕྱིར། །
ཟུར་བཞི་ཚངས་པའི་གནས་བཞིའི་ཕྱིར། །ཀ་བ་རྣམ་ཐར་བརྒྱད་ཀྱི་ཕྱིར། །དྲ་ཕྱེད་ཀུན་རྟོག་
གཞོམ་པའི་ཕྱིར། །རྟ་བབས་བསྡུ་དངོས་བཞི་ཡི་ཕྱིར། །ཞུ་བ་ཕུན་ཚོགས་རྒྱུ་ཡི་ཕྱིར། །སྐུལ་བ་
བྱམས་སོགས་འབྲས་བུའི་ཕྱིར། །གཤེད་ནི་གཤིན་རྗེའི་དགྲ་ཡིན་ཕྱིར། །དམར་བོ་ཆགས་ཅན་
འདུལ་བའི་ཕྱིར། །སྤྱན་གསུམ་དུས་གསུམ་གཟིགས་པའི་ཕྱིར། །ཕྱག་གཉིས་མཐའ་གཉིས་
སྤངས་པའི་ཕྱིར། །དབྱུག་པ་གདུག་པ་འདུལ་བའི་ཕྱིར། །ཐོད་པ་བདེ་བ་སྐྱོང་བའི་ཕྱིར། །གཡོན་
བརྐྱང་ཤིན་ཏུ་དྲགས་པའི་ཕྱིར། །ཀླུ་བརྒྱད་ཀླུ་རྣམས་འདུལ་བའི་ཕྱིར། །མགོ་ཕྲེང་གདུག་པ་
སྡིགས་པའི་ཕྱིར། །མ་ཧེ་གདུལ་དཀའ་འདུལ་བྱེད་ཕྱིར། །ཁྲོས་པ་བདུད་ལ་སྡང་བའི་ཕྱིར། །
སྦོམ་པ་བདེ་བས་གང་བའི་ཕྱིར། །སྟག་ལྤགས་གཡུལ་ལས་རྒྱལ་བའི་ཕྱིར། །སྐྱེས་པ་སྙིང་རྗེ་ངོ་
བོའི་ཕྱིར། །བུད་མེད་སྟོང་བའི་ངོ་བོའི་ཕྱིར། །གྲི་གུག་གཉིས་འཛིན་གཅོད་པའི་ཕྱིར། །ཐོད་པ་
313

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
་་་་་་ ས་
ག འདབ ཐ ད ic
ཚ པའི་མག
ལྷ་རྫས་མྱང་བའི་ཕྱིར། །ཁ་སྦྱར་ཐབས་ཤེས་དབྱེར་མེད་ཕྱིར། །འཁོར་རྣམས་དབང་ཕྱུག་བརྒྱད་
ཀྱི་ཕྱིར། །ཞེས་པའོ། །ཟས་ཀྱི་རྣལ་འབྱོར་ལ་སོགས་པ་ནི་ཕལ་ཆེར་སྔར་དང་འདྲ་བ་ཉིད་དོ། །
ས་པ་སེ།
འོན་ཀྱང་ཁོ་
བོའི་ནི་རྒྱུད་ནས་བྱུང་བ་གཙོ་བོར་བྱེད་ལ། བླ་མ་རྣམས་ནི་སྔ་མ་གཉིས་ཀ་ལ་གཙོ་བོར་བྱེད་པ་
ཡིན་ནོ། །གཤིན་རྗེ་གཤེད་ཀྱི་མངོན་པར་རྟོགས་པ་རྣམ་པར་བཞག་པ་ལས། གཤེད་དམར་བོ་ལྷ་
ལྔའི་མངོན་པརརྟོགས་པའོ།། །།
2
363335
ར 1:|:ཀྱ
314

།གཤེད་དམར་ལྷ་ལྔའི འབྲིང་བསྡུས་གསུམ་སོགས་བཞུགས་སོ། །
¢འེ